ประสานความร่วมมือบริษัท หัวเว่ยฯ ยกระดับขีดความสามารถด้านดิจิทัลของไทย ผลักดันให้ไทยเป็นผู้นำในระบบ 5G ของภูมิภาคอาเซียน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โพสต์ข้อความผ่านเฟซบุ๊กส่วนตัว ใจความว่า ได้มีโอกาสหารือกับผู้ก่อตั้งและผู้บริหารระดับสูง บริษัท หัวเว่ย เทคโนโลยี จำกัด ผ่านระบบวีดิทัศน์ทางไกล เพื่อแสวงหาความร่วมมือเพิ่มเติมและยกระดับขีดความสามารถในการแข่งขันด้านดิจิทัลของไทยในอนาคต นับเป็นอีกก้าวสำคัญในการผลักดันให้ไทยก้าวไปสู่การเป็นผู้นำในระบบ 5G ของภูมิภาคอาเซียน ซึ่งที่ผ่านมารัฐบาลได้เตรียมความพร้อม เร่งลงทุนโครงสร้างพื้นฐานและสร้างระบบนิเวศด้านดิจิทัล เพื่อการขับเคลื่อนนโยบายเศรษฐกิจดิจิทัล และ "ไทยแลนด์ 4.0" อย่างครอบคลุม ได้แก่ การติดตั้ง "เน็ตประชารัฐ" ,การขยายความจุโครงข่ายระบบเคเบิ้ลใต้น้ำ เพื่อเพิ่มศักยภาพการเชื่อมต่ออินเทอร์เน็ตในประเทศและระหว่างประเทศ ,การตั้งศูนย์ทดสอบ 5G และไทยแลนด์ดิจิทัลวัลเลย์ในพื้นที่ EEC เพื่อเป็นพื้นที่สร้างนวัตกรรมแห่งอนาคตการเจรจานั้นเป็นไปได้อย่างดี ก่อให้เกิดโอกาสสร้างความร่วมมือกันหลายด้าน เช่น การส่งเสริมให้มีการนำเทคโนโลยีดิจิทัลมาประยุกต์ใช้ ให้เกิดประโยชน์สูงสุดในทุกมิติ ทั้งการแพทย์ การศึกษา การค้า ธุรกิจบริการ ท่องเที่ยว การเงิน การเกษตรและอุตสาหกรรมต่างๆ ,การพัฒนา Cloud Platform สำหรับทุกภาคส่วนได้ใช้ประโยชน์จากข้อมูลขนาดใหญ่ (Big Data) ในการขับเคลื่อนเศรษฐกิจและสังคมของประเทศ ซึ่งต้องเป็นการลงทุนระยะยาวและต่อเนื่องและการนำเทคโนโลยี 5G และปัญญาประดิษฐ์ AI มาใช้ เพื่อเพิ่มประสิทธิภาพในการบริหารจัดการ